**Годишен отчет за дейността на Народно читалище „Пробуда-2002” – с. Злокучене през 2018г.**

През изминалата 2018г. Народно читалище „Пробуда-2002”-с.Злокучене продължи да развива дейност в насока постигане на основните си цели, заложени в устава на Читалището и Закона за народните читалища:

**-** Развитие и обогатяване на културния живот, социалната и образователната дейност в с. Злокучене;

**-** Съхранение на обичаи и традиции, характерни за региона и за българския народ като цяло;

**-** Разширяване на знанията на жителите на с. Злокучене и приобщаването им към ценностите и постиженията на науката, изкуството и културата;

**-** Възпитаване и утвърждаване на националното самосъзнание сред населението;

**-** Осигуряване на жителите на с. Злокучене достъп до информация.

За постигане на посочените цели бяха реализирани следните дейности:

**І. Организационни дейности.**

През 2018 г. самодейци на Народно читалище „Пробуда-2002” взеха участие в организацията и провеждането на разнообразни социални мероприятия, насочени към възпитанието, обучението и пълноценното уплътняване на свободното време на децата и младите хора в с. Злокучене. Самостоятелно и в сътрудничество с кметството и жителите на с. Злокучене бяха подготвени и проведени различни тържества и ритуали за отбелязване на следните празници:

- Бабинден (21.01.2018г.);

- Сирни Заговезни (18.02.2018г.);

- Освобождението на България (03.03.2018г.);

- Международен ден на жената (08.03.2018г.);

- Великден (08-10.04.2018г.);

- Илинден (Празник на с. Злокучене, 25.07.2018г.);

- Петковден (14.10.2018г.);

- Празник на Свети Иван Рилски (19.10.2018г.);

- Празник на Християнското семейство (21.11.2018г.);

- Никулден (06.12.2018г.);

- Рождество Христово (26.12.2018г.).

**ІІ. Библиотечно – информационни дейности.**

През годината в Народно читалище „Пробуда-2002”, съобразно възможностите, продължи обновяването и обогатяването на библиотечните фондове с книги и други носители на информация, с цел по-пълноценно задоволяване потребностите на жителите на с. Злокучене.

Към настоящия момент библиотечният фонд на Народно читалище „Пробуда-2002” наброява приблизително 5000 тома. В библиотеката са регистрирани общо 35 читателя.

Общият брой на регистрираните посещения в НЧ „Пробуда-2002” през 2018г. е над 1000, в това число са включени такива в библиотеката, спортната и игрална зали на Читалището,

**ІІІ. Художествена самодейност.**

От 2010 г. в Народно читалище „Пробуда-2002” функционира самодейна група за автентичен фолклор, която активно участва в различни културни инициативи, провеждани на територията на цялата страна. През изминалата 2018г. самодейците от фолклорната група взеха участие в следните фестивали и празници, на които им бяха присъдени отличия, както следва:

Признание за активната роля на групата са множеството високи постижения и прeстижни награди на общински, областни и национални и международни прегледи и фестивали.

През 2018 г. на групата са присъдени следните отличия:

- грамота за участие и отлично представяне в ІX Международен фолклорен фестивал „Да пеем и танцуваме заедно“ – общ. Гърмен;

- грамота за участие и медал за отлично представяне във фолклорен фестивал „С песните на Гюрга Пинджурова“ – 2018 г.;

- грамота за участие и в първи фолклорен фестивал „Църногорски събор“ – с. Гигинци, общ. Брезник, обл. Перник;

- благодарствен адрес от ръководството на НЧ „Селска пробуда-1904“, с. Ковачевци за участие в концерт, посветен на народната певица Кремена Станчева;

- грамота и сувенири за отлично представяне в Международен арт фестивал „Чуйте Девин 2018“.

В читалището е сформирана също самодейна детска група, която участва в част от празниците на с.Злокучене, представяйки пред жителите и гостите на селото стихотворения, песни и различни скечове.

**ІV. Финансиране.**

През изминалата година Народно читалище „Пробуда-2002” продължи да финансира своята дейност главно със субсидията, отпусната от държавния бюджет, и ограничени/минимални постъпления от членски внос. Средствата са използвани за изплащане на месечното възнаграждение на секретаря на Читалището (50% от минималната работна заплата за страната). С по-голяма част от останалите средства са обезпечени изброените по-горе инициативи на Читалището. Малък дял от парите са използвани за закупуване на народни носии за певческата група и приспособления за спортни игри (хилки, топчета за тенис на маса).

**V. Други.**

След анализ на дейността на НЧ „Пробуда-2002” за 2018г. са констатирани следните проблеми:

- размерът на субсидията е недостатъчен за изпълнение на целите на Читалището и ограничава възможностите за стартиране на нови инициативи и дейности;

- ниският бюджет не позволява реализирането на по-сериозни капиталови разходи за обновяване на библиотечни фонд, освежаване и ремонт на помещенията, ползвани от Читалището, обновяване на игралната зала и др.

Дата 12.12.2018г. СЕКРЕТАР НА

с. Злокучене НАРОДНО ЧИТАЛИЩЕ „ПРОБУДА-2002”:

 ........................................................................

 ( Генка Стоименова )

 ПРЕДСЕДАТЕЛ НА

 НАРОДНО ЧИТАЛИЩЕ „ПРОБУДА-2002“:

 …………………………………………

 ( Георги Георгиев )